Source: http://www.curier.ro/index.php?option=com_content&task=view&id=89273&Itemid=418
Timestamp: 2019-02-21 07:28:34+00:00

Document:
Curierul Zilei - BCM U FC Argeş, liderul campionatului!
BCM U FC Argeş, liderul campionatului!
Echipa de baschet a Piteştiului confirmă aşteptările
Echipa de baschet masculin a Piteştiului are un start de vis de campionat. BCM U FC Argeş ocupă locul 1 în Liga Naţională de Baschet Masculin, cu 9 puncte din 10 posibile. Formaţia pregătită de Hristu Şapera şi Alexandru Ziguli a înregistrat în acest tur de campionat 4 victorii şi o singură înfrîngere. Gruparea din Trivale împarte prima poziţie a clasamentului cu U BT Cluj, BC SCM Timişoara şi Phoenix Galaţi, toate trei cu acelaşi număr de puncte.
Piteştenii au pierdut în prima etapă în deplasarea de la U BT Cluj, campioana României, după care au avut o serie de patru victorii consecutive. Alb-violeţii au cîş­tigat duelurile cu BC SCM Timişoara, Phoenix Galaţi, SCM Craiova şi CSU Sibiu. Trei dintre cele patru echipe învinse de piteşteni au pretenţii la locurile fruntaşe ale clasamentului. Şi în Cupa României, BCM U FC Argeş se descurcă destul de bine. Gruparea din Trivale s-a calificat în Final 8 după ce a trecut în primul tur de BC Mureş, finalista de anul trecut. Această ediţie de campionat este una foarte echilibrată. Cu excepţia a două echipe care sînt candidate la retrogradare, celelalte au potenţialul şi forţa necesară de a se bate cu granzii U BT Cluj, Steaua CSM EximBank şi CSM Oradea, formaţii care an de an îşi propun să cîştige titlul şi Cupa României prin prisma bugetelor şi a loturilor de jucători de care dispun.
Obiectiv: locurile 1-4
Faţă de anul trecut, BCM U FC Argeş este o echipă total schimbată. În această vară, au fost aduşi la echipă jucători valoroşi şi cu mare experienţă care pot face diferenţa în meciurile dificile. Antrenorul Hristu Şapera are la dispoziţie un lot valoros format din stranieri, dar şi din jucători autohtoni. Dacă tehnicianul va reuşi să omogenizeze relaţiile de joc, gruparea din Trivale va fi în acest sezon o nucă extrem de tare pentru cele trei echipe care sînt considerate de specialişti ca favorite la cîştigarea trofeelor puse în joc. Avînd în vedere investiţiile făcute în lotul de jucători, conducerea clubului a fixat ca obiectiv clasarea între locurile 1-4 la finalul acestui sezon competiţional. Obiectivul fixat de şefii clubului este unul realist, avînd în vedere lotul de jucători de care dispun piteştenii, unul dintre cele mai valoroase din Liga Naţională de Baschet Masculin.
Meritul este al autorităţilor locale
Un mare merit în crearea unei echipe puternice îl are Primăria şi Consiliul Local Piteşti, finanţatorii principali ai echipei. Conform declaraţiile făcute de consilierul Cristian Gentea, preşedintele Consiliului de Admninistraţie al clubului FC Argeş, BCM U FC Argeş dispune de cea mai mare finanţare din bugetul public dintre toate cluburile de baschet din ţară. Bugetul echipei este de 1milion de euro, iar pretenţiile conducătorilor clubului de a face performanţă sînt perfect îndreptăţite. Echipa de baschet masculin a Piteştiului beneficiază de condiţii foarte bune de pregătire, dar şi de stabilitate financiară, un lucru esenţial pentru marea performanţă. Printr-o clasare în primele patru locuri la finalul acestei ediţii de campionat, BCM U FC Argeş şi-ar asigura prezenţa şi în cupele europene în sezonul viitor.
Şansa lui Şapera
Echipa de baschet a Piteştiului a pornit la drum cu o bancă tehnică compusă din Hristu Şapera ca antrenor principal şi Alexandru Ziguli, antrenor secund. Cei doi tehnicieni sînt destul de tineri şi au şansa să-şi arate valoarea. Ca antrenor de baschet, Şapera nu a obţinut pînă acum nici un trofeu, însă, în acest an, cu lotul pe care îl are la dispoziţie se poate bate de la egal la egal cu marile forţe ale campionatului pentru un loc pe podium. În eventualitatea în care nu va reuşi să termine în primele patru locuri, Hristu Şapera nu va avea nici o scuză pentru ratarea obiectivului. Desigur, acest obiectiv nu se poate îndeplini după 6-7 etape şi trebuie avută răbdare pentru omogenizarea relaţiilor de joc.
Fanii, un atuu important
O mare contribuţie în obţinerea acestor rezultate ale echipei o au fanii piteşteni care vin meci de meci să susţină echipa. Indiferent de rezultatele pe care le-au avut pînă acum, baschetbaliştii au avut parte de sprijinul necondiţionat al suporterilor care vin la fiecare partidă să-şi susţină favoriţii. Chiar dacă Sala Sporturilor Trivale nu este o locaţie cu o capacitate mare, la fiecare partidă, arena a fost mai mereu plină. În momentele grele, fanii şi-au încurajat favoriţii şi i-au împins de la spate. Publicul piteştean a fost în multe meciuri al 6-lea jucător, fiind un sprijin real pentru echipă. Jucătorii şi staff-ul tehnic trebuie să încerce tot timpul să se ridice la aşteptările suporterilor care şi-au arătat mereu sprijinul necondiţionat.
Program aparent uşor
Baschetbaliştii de la BCM U Piteşti au şansa de a-şi consolida locul pe care îl ocupă în clasament. În următoarele două etape, piteştenii vor întîlni, în deplasare, pe Dinamo Bucureşti şi CS Politehnica Iaşi, cele mai slabe echipe din campionat. Misiunea alb-violeţilor este una aparent uşoară, avînd în vedere valoarea adversarilor pe care urmează să-i întîlnească, însă argeşenii trebuie să îşi arate superioritatea şi pe teren. Orice alt rezultat în afară de victorii în aceste două partide poate fi considerat un dezastru. Cele două partide considerate aparent uşoare sînt un preambul înaintea meciurilor grele cu BC Mureş, CSM Oradea şi Steaua CSM EximBank Bucureşti.
Rezultatele BCM U FC Argeş
Etapa 1 U BT Cluj - BCM U FC Argeş 85-58
Etapa 2 BCM U FC Argeş - BC SCM Timişoara 78-64
Etapa 3 Phoenix Galaţi - BCM U FC Argeş 56-69
Etapa 4 BCM U FC Argeş - SCM Craiova 122-112
Etapa 5 BCM U FC argeş - CSU Sibiu 79-78
CSM Steaua EximBank - CS Phoenix Galaţi, ora 17
BC Mureş Tîrgu Mureş - BC SCM Timişoara, ora 19
BC CSU Sibiu - BC Timba Timişoara ora, 19
CSM CSU Oradea-SCM Universitatea Craiova. ora 20.45
U BT Cluj-Napoca-CS Politehnica Iaşi, ora 18
CS Dinamo Bucureşti-BCM U FC Argeş, ora 20.00
Lot jucători BCM U FC Argeş 2017-2018
Jucător Înălţime An
Adrian Oprea 193 1995
Mihai Căprărescu 195 1998
Marius Ciotlăuş 196 1995
Matti Nuutinen 200 1990
Lucian Chirof 201 1990
Titus Nicoară 203 1988
Aleksandar Kostoski 188 1988
1. BCMU FC Argeş 4/1 9
2. U-BT Cluj 4/1 9
3. BC SCM Timişoara 4/1 9
4. CS Phoenix Galati 4/1 9
5. BC CSU Sibiu 3/2 8
6. SCMU Craiova 3/2 8
7. CSM Steaua Eximbank 3/2 8
8. CSM CSU Oradea 3/2 8
9. BC Timba Timisoara 1/4 6
10. BC Mureş Tg. Mureş 1/4 6
11. CS Politehnica Iaşi 0/5 5
12. CS Dinamo Bucureşti 0/5 5
Scris de Eroare in 09-11-2017 21:48 - Vizitator
Nu este pe primul loc .Dezinformare psd nu ne mai mintiti.
Scris de alex in 09-11-2017 08:39 - Vizitator
Pai daca merita? Liga nationala, momentan locul 1, mi se pare normal sa fie finantati. De ce sa dam banii la fotbal unde nu se aduna nici jumate din oamenii de la baschet si tineti cont ca daca aveam sala mai mare era plina si aceea.

References: CSM 
 CSM 
 CSM 
 CSM 

CSM 

CSM 
 CSM 
 CSM